CELEX: 42010X0513(03)
Language: sk
Date: 2010-05-13 00:00:00
Title: Predpis Európskej hospodárskej komisie Organizácie Spojených národov (EHK/OSN) č. 39 – Jednotné ustanovenia pre typové schvaľovanie vozidiel z hľadiska rýchlomerného zariadenia vrátane jeho montáže

13.5.2010   
            
            
               SK
            
            
               Úradný vestník Európskej únie
            
            
               L 120/40
            
         Právny účinok podľa medzinárodného verejného práva majú iba pôvodné texty EHK/OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK/OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Predpis Európskej hospodárskej komisie Organizácie Spojených národov (EHK/OSN) č. 39 – Jednotné ustanovenia pre typové schvaľovanie vozidiel z hľadiska rýchlomerného zariadenia vrátane jeho montáže
   
      Revízia 1
   
   Zahŕňa celé platné znenie vrátane:
   doplnku 5 k pôvodnému zneniu predpisu – dátum nadobudnutia platnosti: 7. december 2002
   OBSAH
   PREDPIS
   
               1.
            
            Rozsah pôsobnosti
         
               2.
            
            Vymedzenie pojmov
         
               3.
            
            Žiadosť o typové schválenie
         
               4.
            
            Typové schválenie
         
               5.
            
            Špecifikácie
         
               6.
            
            Zmeny typu vozidla
         
               7.
            
            Zhoda výroby
         
               8.
            
            Sankcie v prípade nezhody výroby
         
               9.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov
         PRÍLOHY
   
               Príloha 1 –
            
            Oznámenie týkajúce sa udelenia, rozšírenia, zamietnutia alebo odňatia typového schválenia alebo definitívneho zastavenia výroby typu vozidla z hľadiska rýchlomerného zariadenia vrátane jeho montáže podľa predpisu č. 39
         
               Príloha 2 –
            
            Usporiadanie schvaľovacích značiek
         
               Príloha 3 –
            
            Skúška presnosti rýchlomera z hľadiska zhody výroby
         1.   ROZSAH PÔSOBNOSTI
   Tento predpis sa vzťahuje na typové schvaľovanie vozidiel kategórií L, M a N (1).
   2.   VYMEDZENIE POJMOV
   Na účely tohto predpisu:
   
               2.1.
            
            
               „typové schválenie vozidla“ je schválenie typu vozidla z hľadiska rýchlomerného zariadenia vrátane jeho montáže;
            
         
               2.2.
            
            
               „typ vozidla z hľadiska jeho rýchlomeru“ sú vozidlá, medzi ktorými nie sú žiadne zásadné rozdiely v prípadoch, na ktoré sa tieto rozdiely môžu vzťahovať, a to najmä v týchto prípadoch:
               
                           2.2.1.
                        
                        
                           označenie veľkosti pneumatík vybraných zo škály bežne montovaných pneumatík;
                        
                     
                           2.2.2.
                        
                        
                           celkový prevod na rýchlomer vrátane akéhokoľvek redukčného pohonu;
                        
                     
                           2.2.3.
                        
                        
                           typ rýchlomera charakterizovaný:
                           
                                       2.2.3.1.
                                    
                                    
                                       toleranciami meracieho mechanizmu rýchlomera;
                                    
                                 
                                       2.2.3.2.
                                    
                                    
                                       technickou konštantou rýchlomera;
                                    
                                 
                                       2.2.3.3.
                                    
                                    
                                       rozsahom zobrazovaných rýchlostí;
                                    
                                 
                     
         
               2.3.
            
            
               „bežne montované pneumatiky“ sú typ alebo typy pneumatiky poskytnuté výrobcom pre daný typ vozidla; pneumatiky pre jazdu na snehu nie sú považované za bežne montované pneumatiky;
            
         
               2.4.
            
            
               „normálny prevádzkový tlak“ je tlak hustenia za studena špecifikovaný výrobcom vozidla zvýšený o 0,2 baru;
            
         
               2.5.
            
            
               „rýchlomer“ je tá časť rýchlomerného zariadenia, ktorá udáva vodičovi rýchlosť jeho vozidla v ktoromkoľvek danom momente; (2);
               
                           2.5.1.
                        
                        
                           „tolerancie meracieho mechanizmu rýchlomera“ je presnosť samotného rýchlomera vyjadrená ako horný a dolný limit indikácie rýchlosti pre škálu rýchlostných vstupov;
                        
                     
                           2.5.2.
                        
                        
                           „technická konštanta rýchlomera“ je vzťah medzi vstupnými otáčkami alebo pulzami za minútu a určitou zobrazenou rýchlosťou;
                        
                     
         
               2.6.
            
            
               „nenaložené vozidlo“ je vozidlo v pohotovostnom stave vrátane paliva, chladiacej kvapaliny, mazadiel, náradia a náhradného kolesa (ak ich výrobca vozidla poskytuje ako štandardné vybavenie) nesúce vodiča s hmotnosťou 75 kg, ale bez vodičovho spolujazdca, nepovinného príslušenstva alebo nákladu.
            
         3.   ŽIADOSŤ O TYPOVÉ SCHVÁLENIE
   
               3.1.
            
            
               Žiadosť o schválenie typu vozidla z hľadiska rýchlomerného zariadenia vrátane jeho montáže predkladá výrobca vozidla alebo jeho riadne splnomocnený zástupca.
            
         
               3.2.
            
            
               Spolu so žiadosťou sa v troch exemplároch predkladajú tieto sprievodné dokumenty, ktoré obsahujú tieto údaje:
               
                           3.2.1.
                        
                        
                           opis typu vozidla v súvislosti s položkami uvedenými v bodoch 2.2, 2.3, 2.4 a 2.5, špecifikuje sa typ vozidla.
                        
                     
         
               3.3.
            
            
               Nenaložené vozidlo predstavujúce typ vozidla, ktorý má byť schválený, sa predkladá technickej službe vykonávajúcej schvaľovacie skúšky.
            
         
               3.4.
            
            
               Pred udelením typového schválenia príslušný orgán overí, či existujú dostatočné opatrenia na zabezpečenie účinnej kontroly zhody výroby.
            
         4.   TYPOVÉ SCHVÁLENIE
   
               4.1.
            
            
               Ak typ vozidla predložený na typové schválenie podľa tohto predpisu spĺňa požiadavky tohto predpisu z hľadiska rýchlomerného zariadenia vrátane jeho montáže, udelí sa tomuto typu vozidla typové schválenie.
            
         
               4.2.
            
            
               Každému schválenému typu sa pridelí schvaľovacie číslo. Prvé dve číslice schvaľovacieho čísla udávajú poslednú sériu zmien zahrnutých do predpisu v čase vydania typového schválenia. Tá istá zmluvná strana nemôže prideliť to isté číslo inému typu vozidla podliehajúcemu ustanoveniam bodu 6 tohto predpisu.
            
         
               4.3.
            
            
               Oznámenie o udelení alebo zamietnutí schválenia typu vozidla podľa tohto predpisu sa oznamuje stranám dohody, ktoré uplatňujú tento predpis, prostredníctvom formulára, ktorého vzor je uvedený v prílohe 1 k tomuto predpisu, spolu s výkresmi dodanými žiadateľom o typové schválenie vo formáte nepresahujúcom A4 (210 × 297 mm) alebo zloženými na tento formát a vo vhodnej mierke.
            
         
               4.4.
            
            
               Na každé vozidlo, ktoré je zhodné s typom vozidla schváleným podľa tohto predpisu, sa na viditeľné a ľahko prístupné miesto uvedené vo schvaľovacom formulári pripevní medzinárodná schvaľovacia značka, ktorá pozostáva z:
               
                           4.4.1.
                        
                        
                           písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila (3);
                        
                     
                           4.4.2.
                        
                        
                           čísla tohto predpisu, za ktorým nasleduje písmeno „R“, pomlčka a schvaľovacie číslo vpravo od kruhu opísaného v bode 4.4.1.
                        
                     
         
               4.5.
            
            
               Ak je vozidlo zhodné s typom vozidla schváleným podľa jedného alebo viacerých iných predpisov pripojených k dohode v krajine, ktorá udelila typové schválenie podľa tohto predpisu, nemusí sa opakovať symbol predpísaný v bode 4.4.1; v takom prípade sa ďalšie čísla a symboly všetkých predpisov, podľa ktorých bolo typové schválenie udelené v krajine, ktorá udelila typové schválenie podľa tohto predpisu, umiestnia vo zvislých stĺpcoch vpravo od symbolu predpísaného v bode 4.4.1.
            
         
               4.6.
            
            
               Schvaľovacia značka musí byť dobre čitateľná a nezmazateľná.
            
         
               4.7.
            
            
               Schvaľovacia značka musí byť umiestnená vedľa štítku s údajmi o vozidle, ktorý pripevňuje výrobca, alebo priamo na ňom.
            
         
               4.8.
            
            
               V prílohe 2 k tomuto predpisu sú uvedené príklady usporiadania schvaľovacích značiek.
            
         5.   ŠPECIFIKÁCIE
   
               5.1.
            
            
               Displej rýchlomera musí byť umiestnený v priamom dohľade vodiča a musí byť dobre čitateľný vo dne i v noci. Rozsah zobrazených rýchlostí musí byť dostatočne široký, aby zahrnul maximálnu rýchlosť daného typu vozidla v zmysle údajov výrobcu.
            
         
               5.1.1.
            
            
               V prípade rýchlomerov určených pre vozidlá kategórií M, N, L3, L4 a L5 delenie hodnôt na displeji je po 1, 2, 5 alebo 10 km/h. Číselné hodnoty rýchlosti musia byť zobrazené na displeji takto: ak najvyššia hodnota na displeji nepresahuje 200 km/h, hodnoty rýchlosti sa udávajú v intervaloch maximálne 20 km/h. Ak maximálna hodnota na displeji presahuje 200 km/h, hodnoty rýchlosti sa udávajú v intervaloch maximálne 30 km/h. Zobrazené číselné hodnoty rýchlostných intervalov nemusia byť jednotné.
            
         
               5.1.2.
            
            
               V prípade vozidiel vyrábaných na predaj do inej krajiny, kde sa používajú britské jednotky, musia byť hodnoty na rýchlomeri zobrazené aj v míľach za hodinu (mph); delenie hodnôt na displeji je po 1, 2, 5, alebo 10 mph. Hodnoty rýchlosti sa na displeji udávajú v intervaloch najviac 20 mph, pričom začínajú na 10 alebo 20 mph. Zobrazené hodnoty rýchlostných intervalov nemusia byť jednotné.
            
         
               5.1.3.
            
            
               V prípade rýchlomerov určených pre vozidlá kategórií L1 (mopedy) and L2 nesmú hodnoty na displeji presiahnuť 80 km/h. Delenie hodnôt na displeji je po 1, 2, 5 alebo 10 km/h a zobrazené číselné hodnoty zobrazenej rýchlosti nesmú presiahnuť 10 km/h. Zobrazené číselné hodnoty rýchlostných intervalov nemusia byť jednotné.
            
         
               5.1.4.
            
            
               V prípade vozidiel kategórií M, N, L3, L4 a L5 vyrábaných na predaj do inej krajiny, kde sa používajú britské jednotky, musia byť hodnoty na rýchlomeri udané aj v míľach za hodinu (mph); delenie hodnôt na displeji je po 1, 2, 5 alebo 10 mph. Číselné hodnoty rýchlosti sa na displeji udávajú v intervaloch maximálne 20 mph, pričom začínajú na 10 alebo 20 mph. Zobrazené číselné hodnoty rýchlostných intervalov nemusia byť jednotné.
            
         
               5.2.
            
            
               Presnosť rýchlomerného zariadenia sa skúša podľa tohto postupu:
               
                           5.2.1.
                        
                        
                           Pneumatiky musia byť jedným z typov bežne montovaných do vozidla, ako sa uvádza v bode 2.3 tohto predpisu. Pre každý typ rýchlomera, ktorý sa má namontovať výrobcom, sa vykonáva skúška.
                        
                     
                           5.2.2.
                        
                        
                           Skúška sa vykoná s nenaloženým vozidlom. Na účely merania sa môže použiť dodatočná hmotnosť. Hmotnosť vozidla a jej rozdelenie na nápravy sa musí uviesť v oznámení o typovom schválení (pozri prílohu 1 bod 6);
                        
                     
                           5.2.3.
                        
                        
                           Referenčná teplota v prostredí, kde je rýchlomer, musí byť 23 ± 5 °C.
                        
                     
                           5.2.4.
                        
                        
                           Počas každej skúšky sa musí tlak pneumatík rovnať normálnemu prevádzkovému tlaku vymedzenému v bode 2.4.
                        
                     
                           5.2.5.
                        
                        
                           Vozidlo sa skúša pri týchto rýchlostiach:
                           
                                       Maximálna konštrukčná rýchlosť (Vmax) vozidla špecifikovaná výrobcom vozidla (km/h)
                                    
                                    
                                       Skúšobná rýchlosť (V1)
                                       (km/h)
                                    
                                 
                                       Vmax ≤ 45
                                    
                                    
                                       80 % Vmax
                                       
                                    
                                 
                                       45 < Vmax ≤ 100
                                    
                                    
                                       40 km/h a 80 % Vmax
                                       
                                       (ak je výsledná rýchlosť ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h a 80 % Vmax
                                       
                                       (ak je výsledná rýchlosť ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h a 120 km/h
                                    
                                 
                     
                           5.2.6.
                        
                        
                           Skúšobné prístroje použité na meranie skutočnej rýchlosti vozidla musia merať s presnosťou na ± 0,5 %.
                           
                                       5.2.6.1.
                                    
                                    
                                       Povrch skúšobnej dráhy, ak sa použije, musí byť rovný a suchý a musí zabezpečiť dostatočnú adhéziu.
                                    
                                 
                                       5.2.6.2.
                                    
                                    
                                       Ak sa na skúšku použije valcový dynamometer, priemer valca by mal byť najmenej 0,4 m.
                                    
                                 
                     
         
               5.3.
            
            
               Zobrazená rýchlosť nesmie byť menšia ako skutočná rýchlosť vozidla. Pri skúšobných rýchlostiach uvedených v bode 5.2.5 musí byť medzi zobrazenou rýchlosťou (V1) a skutočnou rýchlosťou (V2) takýto vzťah:
               0 ≤ (V1 – V2) ≤ 0,1 V2 + 4 km/h
            
         6.   ZMENY TYPU VOZIDLA
   
               6.1.
            
            
               Každá zmena typu vozidla sa oznamuje správnemu orgánu, ktorý tomuto typu vozidla udelil typové schválenie. Orgán môže potom:
               
                           6.1.1.
                        
                        
                           konštatovať, že vykonané zmeny nemajú výrazný nepriaznivý vplyv a že vozidlo v každom prípade ešte stále spĺňa požiadavky, alebo
                        
                     
                           6.1.2.
                        
                        
                           požadovať od technickej služby zodpovednej za vykonávanie schvaľovacích skúšok ďalší skúšobný protokol.
                        
                     
         
               6.2.
            
            
               Potvrdenie alebo zamietnutie typového schválenia s uvedením údajov o zmenách sa oznamuje stranám dohody uplatňujúcim tento predpis podľa postupu uvedeného v bode 4.3.
            
         7.   ZHODA VÝROBY
   
               7.1.
            
            
               Zhoda výrobných postupov musí byť v súlade s postupmi stanovenými v dodatku 2 k dohode (E/ECE/324-E/ECE/TRANS/505/Rev.2), pokiaľ ide o tieto požiadavky:
            
         
               7.2.
            
            
               Každé vozidlo typovo schválené podľa tohto predpisu musí byť vyrobené tak, aby sa zhodovalo so schváleným typom tým, že spĺňa požiadavky stanovené v príslušnej časti, resp. príslušných častiach tohto predpisu.
            
         
               7.3.
            
            
               Pre každý typ vozidla sa vykonajú dostatočné kontroly z hľadiska rýchlomerného zariadenia a jeho montáže; pre každý typ vozidla sa musí minimálne vykonať najmä skúška predpísaná v prílohe 3 k tomuto predpisu;
            
         
               7.4.
            
            
               Orgán, ktorý udelil typové schválenie, môže kedykoľvek overiť zhodu kontrolných metód používaných v každom výrobnom závode. Bežná frekvencia týchto overovaní je každé dva roky.
            
         
               7.5.
            
            
               Ak sa počas overovaní a kontrol podľa bodu 7.4 zistia neuspokojivé výsledky, príslušný orgán musí zabezpečiť, aby sa čo najrýchlejšie prijali všetky potrebné opatrenia na obnovenie zhody výroby.
            
         8.   SANKCIE ZA NEZHODU VÝROBY
   
               8.1.
            
            
               Typové schválenie, ktoré bola udelené pre typ vozidla podľa tohto predpisu, môže byť odňaté, ak nie sú splnené požiadavky uvedené v bode 7.1 alebo ak vozidlo neprešlo úspešne skúškami predpísanými v bode 7.
            
         
               8.2.
            
            
               Ak strana dohody, ktorá uplatňuje tento predpis, odníme typové schválenie, ktoré predtým udelila, bezodkladne o tom informuje ostatné zmluvné strany uplatňujúce tento predpis prostredníctvom formulára oznámenia, ktorého vzor je uvedený v prílohe 1 k tomuto predpisu.
            
         9.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV
   Strany dohody, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa majú zasielať formuláre osvedčujúce schválenie, rozšírenie, zamietnutie alebo odňatie typového schválenia vydané v iných krajinách.
   
      (1)  Podľa vymedzenia v prílohe 7 ku konsolidovanej rezolúcii o konštrukcii vozidiel (R.E.3) (dokument TRANS/WP.29/78/Rev.1/Amend. 2).
   
      (2)  To nezahŕňa časť tachografu udávajúcu rýchlosť, ak sa zhoduje so špecifikáciami typového schválenia, ktoré nedovoľujú absolútny rozdiel medzi skutočnou a zobrazenou rýchlosťou, ktorý je väčší ako hodnoty vyplývajúce z požiadaviek v bode 5.3.
   
      (3)  1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Juhosláviu, 11 pre Spojené kráľovstvo Veľkej Británie a Severného Írska, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (schválenia sú vydávané jeho členskými štátmi s použitím ich symbolu alebo symbolu EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Južnú Afriku a 48 pre Nový Zéland. Ďalším štátom sa pridelia nasledujúce čísla postupne v poradí, v ktorom budú ratifikovať alebo pristúpia k Dohode o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách, a o podmienkach pre vzájomné uznávanie typových schválení udelených na základe týchto predpisov a takto pridelené čísla oznamuje generálny tajomník Organizácie Spojených národov zmluvným stranám dohody.
   
      PRÍLOHA 1
      
         OZNÁMENIE
      
      [Maximálny formát: A4 (210 × 297 mm)]
      
         
      
         
   
   
      PRÍLOHA 2
      
         USPORIADANIE SCHVAĽOVACÍCH ZNAČIEK
      
      VZOR A
      (pozri bod 4.4 tohto predpisu)
      
         
      VZOR B
      (pozri bod 4.5 tohto predpisu)
      
         
      
         (1)  Druhé číslo sa uvádza len ako príklad.
   
   
      PRÍLOHA 3
      
         SKÚŠKA PRESNOSTI RÝCHLOMERA Z HĽADISKA ZHODY VÝROBY
      
      1.   SKÚŠOBNÉ PODMIENKY
      Skúšobné podmienky zodpovedajú podmienkam stanoveným v bodoch 5.2.1 až 5.2.6 tohto predpisu.
      2.   POŽIADAVKY
      Výroba sa považuje za výrobu v súlade s týmto predpisom, ak je medzi rýchlosťou zobrazenou na displeji rýchlometra (V1) a skutočnou rýchlosťou (V2) pozorovaný tento vzťah:
      
                   
               
               
                  v prípade vozidiel kategórií M a N:
                  0 ≤ (V1 – V2) ≤ 0,1 V2 + 6 km/h;
               
            
                   
               
               
                  v prípade vozidiel kategórií L3, L4 a L5:
                  0 ≤ (V1 – V2) ≤ 0,1 V2 + 8 km/h;
               
            
                   
               
               
                  v prípade vozidiel kategórií L1 a L2:
                  0 ≤ (V1 – V2) ≤ 0,1 V2 + 4 km/h.